SL Uradni list Evropske unije L 276/12

IZVEDBENA UREDBA KOMISIJE (EU) 2017/1944

z dne 13. junija 2017

o določitvi izvedbenih tehničnih standardov v zvezi s standardnimi obrazci, predlogami in postopki posvetovanja med zadevnimi pristojnimi organi glede obvestila o predlagani pridobitvi kvalificiranega deleža v investicijskem podjetju v skladu z direktivama 2004/39/ES in 2014/65/EU Evropskega parlamenta in Sveta

(Besedilo velja za EGP)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Direktive 2004/39/ES Evropskega parlamenta in Sveta z dne 21. aprila 2004 o trgih finančnih instrumentov in o spremembah direktiv Sveta 85/611/EGS, 93/6/EGS in Direktive 2000/12/ES Evropskega parlamenta in Sveta ter o razveljavitvi Direktive Sveta 93/22/EGS (1), in zlasti šestega pododstavka člena 10a(8) Direktive,

ob upoštevanju Direktive 2014/65/EU Evropskega parlamenta in Sveta z dne 15. maja 2014 o trgih finančnih instrumentov ter spremembi Direktive 2002/92/ES in Direktive 2011/61/EU (2), in zlasti člena 12(9) Direktive,

ob upoštevanju naslednjega:

(1) Ustrezno je, da se določijo standardni obrazci, predloge in postopki, s katerimi pristojni organi držav članic lahko zagotovijo natančno oceno obvestil o predlaganih pridobitvah ali povečanjih kvalificiranih deležev v investicijskem podjetju. V teh primerih bi se morali zadevni pristojni organi posvetovati in si medsebojno zagotoviti vse bistvene ali zadevne informacije.

(2) Za olajšanje medsebojnega sodelovanja in zagotovitev učinkovitosti pri izmenjavi informacij bi morali pristojni organi, imenovani v skladu s členom 48 Direktive 2004/39/ES, imenovati kontaktne osebe prav za namene posvetovanja iz člena 10(4) Direktive 2004/39/ES, Evropski organ za vrednostne papirje in trge (ESMA) pa bi moral centralni seznam navedenih kontaktnih oseb vzdrževati.

(3) Določiti bi bilo treba postopke posvetovanja z jasnimi roki, da se zagotovi pravočasno in učinkovito sodelovanje med pristojnimi organi. Jasni postopki posvetovanja bi morali vključevati predhodno obvestilo, ki ga organ prosilec pošlje zaprošenemu organu, da je zaprošeni organ obveščen o oceni, ki se trenutno izvaja.

(4) Postopki bi morali tudi zagotavljati, da pristojni organi sodelujejo in skupaj izboljšujejo postopek, in sicer tako da spodbujajo izmenjavo povratnih informacij glede kakovosti in primernosti prejetih informacij.

(5) Vsaka izmenjava ali prenos informacij med pristojnimi organi, drugimi organi, telesi ali osebami bi morala biti v skladu s pravili o osebnih podatkih, določenimi v Direktivi Evropskega parlamenta in Sveta 95/46/ES (3).

(6) ESMA pri obdelavi osebnih podatkov v okviru uporabe te uredbe uporablja Uredbo (ES) št. 45/2001 Evropskega parlamenta in Sveta (4).

(7) Ta uredba temelji na osnutkih izvedbenih tehničnih standardov, ki jih je ESMA predložila Komisiji.

(8) ESMA se ni javno posvetovala in ni analizirala morebitnih povezanih stroškov in koristi uvedbe standardnih obrazcev, predlog in postopkov posvetovanja med zadevnimi pristojnimi organi, saj se je to zdelo nesorazmerno glede na njihovo področje uporabe in učinek.

(9) Direktiva 2014/65/EU je začela veljati 2. julija 2014. Člen 12(9) Direktive 2014/65/EU nadomešča člen 10a(8) Direktive 2004/39/ES in vsebuje pooblastila za ESMA za pripravo izvedbenih tehničnih standardov, ki so identični tistim, določenim v členu 10a(8) Direktive 2004/39/ES. Poleg tega je tudi vsebina člena 10b(4) in člena 10(4) Direktive 2004/39/ES identična vsebini člena 13(4) in člena 11(2) Direktive 2014/65/EU. V skladu s členom 94(1) Direktive 2014/65/EU bo Direktiva 2004/39/ES razveljavljena z učinkom od 3. januarja 2017. Sprejetje tehničnih standardov s strani Komisije v skladu s členom 10a(8) Direktive 2004/39/ES bi bilo treba upoštevati tudi v skladu s členom 12(8) Direktive 2014/65/EU, zaradi česar se bo tehnični standard še naprej uporabljal po 3. januarju 2018, brez potrebe po kakršni koli nadaljnji spremembi –

SPREJELA NASLEDNJO UREDBO:

Člen 1

Predmet urejanja

Ta uredba določa standardne obrazce, predloge in postopke za izmenjavo informacij v postopkih posvetovanja med pristojnim organom ciljnega subjekta (organ prosilec) in pristojnim organom bodočega pridobitelja ali pooblaščenega subjekta, ki je ali hčerinska družba ali pa pod nadzorom bodočega pridobitelja (zaprošeni organ).

Člen 2

Imenovane kontaktne osebe

1. Pristojni organi, imenovani v skladu s členom 48 Direktive 2004/39/ES, imenujejo kontaktne osebe za sporočanje za namene te uredbe in o teh osebah obvestijo ESMA.

2. ESMA vzdržuje in posodablja seznam imenovanih kontaktih oseb za namene uporabe pristojnih organov, kakor je določeno v odstavku 1.

Člen 3

Predhodno obvestilo

1. Organ prosilec pošlje predhodno obvestilo zaprošenemu organu v treh delovnih dneh od prejema obvestila bodočega pridobitelja v skladu s členom 10(3) Direktive 2004/39/ES.

2. Organ prosilec pošlje predhodno obvestilo tako, da izpolni predlogo iz Priloge I in vključi vse zadevne informacije.

Člen 4

Obvestilo o posvetovanju

1. Organ prosilec po prejemu obvestila bodočega pridobitelja v skladu s členom 10(3) Direktive 2004/39/ES zaprošenemu organu čim prej pošlje obvestilo o posvetovanju, vendar najpozneje v 20 delovnih dneh po prejemu takega obvestila.

2. Organ prosilec pošlje pisno obvestilo o posvetovanju iz odstavka 1 po pošti, telefaksu ali varnih elektronskih poteh ter ga naslovi na imenovano kontaktno osebo zaprošenega organa, razen če zaprošeni organ v svojem odgovoru na predhodno obvestilo iz člena 3 ne zahteva drugače.

3. Organ prosilec pošlje obvestilo o posvetovanju iz odstavka 1 tako, da izpolni predlogo iz Priloge II, pri čemer zlasti izpostavi vprašanja v zvezi z zaupnostjo informacij, ki se lahko pridobijo od zaprošenega organa, ter podrobno opiše zadevne informacije, ki jih organ prosilec zahteva od zaprošenega organa.

Člen 5

Potrdilo o prejemu obvestila o posvetovanju

Zaprošeni organ pošlje potrdilo o prejemu obvestila o posvetovanju v dveh delovnih dneh od prejema ter vključi vse dodatne kontaktne podatke imenovanih kontaktnih oseb in, kadar je to mogoče, predvideni datum odgovora.

Člen 6

Odgovor zaprošenega organa

1. Odgovor na obvestilo o posvetovanju mora biti v pisni obliki in se pošlje po pošti, telefaksu ali varni elektronski poti. Naslovi se na imenovane kontaktne osebe, razen če organ prosilec ne določi drugače.

2. Zaprošeni organ organu prosilcu čim prej, vendar najpozneje v dvajsetih delovnih dneh po prejemu obvestila o posvetovanju, pošlje naslednje informacije:

(a) zadevne informacije, ki se zahtevajo v obvestilu o posvetovanju, vključno z mnenji in pridržki v zvezi s pridobitvijo bodočega pridobitelja;

(b) vse druge bistvene informacije, poslane na lastno pobudo, ki bi lahko vplivale na oceno.

3. Kadar zaprošeni organ ne more upoštevati roka iz odstavka 2, o tem obvesti organa prosilca ter navede razloge za zamudo in predvideni datum odgovora. Zaprošeni organ redno zagotavlja povratne informacije o napredku, da se zagotovijo zahtevane informacije.

4. Pri zagotavljanju informacij v skladu z odstavkom 2 zaprošeni organ uporabi predlogo iz Priloge III.

Člen 7

Postopki posvetovanja

1. Organ prosilec in zaprošeni organ se obveščata v zvezi z obvestilom o posvetovanju in odgovorom nanj po najhitrejši poti izmed tistih, določenih v členu 4(2) in členu 6(1), pri čemer ustrezno upoštevata zaupnost, čas dostave, obseg vsebine, ki jo je treba sporočiti, in lahki dostop organa prosilca do informacij. Organ prosilec nemudoma odgovori na zahteve po pojasnilih s strani zaprošenega organa.

2. Kadar ima ali bi lahko imel organ iste države članice, ki ni zaprošeni organ, v lasti zahtevano informacijo, zaprošeni organ nemudoma zbere informacije in jih posreduje organu prosilcu v skladu s členom 6.

3. Zaprošeni organ in organ prosilec sodelujeta pri reševanju vseh težav, ki bi lahko nastale pri izvajanju zahtevka, vključno z reševanjem stroškovnih težav, če se oceni, da so stroški zagotavljanja pomoči za zaprošeni organ pretirano visoki.

4. Kadar se v ocenjevalnem obdobju pojavijo nove informacije ali potreba po novih informacijah, organ prosilec in zaprošeni organ sodelujeta in zagotovita, da se izmenjajo vse dodatne zadevne informacije v skladu s to uredbo.

5. Z odstopanjem od člena 4(2) in člena 6(1) se lahko informacije, kadar se izmenjajo v zadnjih petnajstih delovnih dnevih pred koncem ocenjevalnega obdobja iz drugega pododstavka člena 10a(1) Direktive 2004/39/ES, zagotovijo ustno. V navedenih primerih se te informacije naknadno potrdijo v skladu s členom 4(2) in členom 6(1), razen če se sodelujoči pristojni organi ne dogovorijo drugače.

6. Zaprošeni organ in organ prosilec drug drugemu zagotovita povratne informacije o rezultatih ocene, v zvezi s katero je prišlo do posvetovanja, in kadar je to ustrezno, o uporabnosti informacij ali drugi prejeti pomoči ali kakršnih koli težavah, ki so nastale pri zagotavljanju take pomoči ali informacij.

Člen 8

Začetek veljavnosti

Ta uredba začne veljati dvajseti dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 13. junija 2017 Za Komisijo Predsednik Jean-Claude JUNCKER

(1) UL L 145, 30.4.2004, str. 1.

(2) UL L 173, 12.6.2014, str. 349.

(3) Direktiva Evropskega parlamenta in Sveta 95/46/ES z dne 24. oktobra 1995 o varstvu posameznikov pri obdelavi osebnih podatkov in o prostem pretoku takih podatkov (UL L 281, 23.11.1995, str. 31).

(4) Uredba (ES) št. 45/2001 Evropskega parlamenta in Sveta z dne 18. decembra 2000 o varstvu posameznikov pri obdelavi osebnih podatkov v institucijah in organih Skupnosti in o prostem pretoku takih podatkov (UL L 8, 12.1.2001, str. 1).

PRILOGA I Predloga predhodnega obvestila [Člen 3 Izvedbene uredbe Komisije (EU) 2017/1944] Besedilo slike Predhodno obvestilo Referenčna številka: Datum: Splošne informacije OD: Država članica: Organ prosilec: Pravni naslov: (kontaktni podatki imenovane kontaktne osebe) Ime: Telefon: E-naslov: ZA: Država članica: Zaprošeni organ: Pravni naslov: (kontaktni podatki imenovane kontaktne osebe) Ime: Telefon: E-naslov: Spoštovani [vstavite ustrezno ime] V skladu s členom 3 Izvedbene uredbe Komisije (EU) 2017/1944 z dne 13. junija 2017 o določitvi izvedbenih tehničnih standardov v zvezi s standardnimi obrazci, predlogami in postopki posvetovanja med zadevnimi pristojnimi organi glede obvestila o predlagani pridobitvi kvalificiranega deleža v investicijskem podjetju v skladu z direktivama 2004/39/ES in 2014/65/EU Evropskega parlamenta in Sveta se izda predhodno obvestilo v zvezi z zadevami, ki so podrobneje opredeljene v nadaljevanju. Informacije o predlagani pridobitvi Identiteta bodočega pridobitelja: [za fizične osebe vključite informacije iz člena 3(1)(a) Delegirane uredbe Komisije (EU) 2017/1946 z dne 11. julija 2017 o dopolnitvi direktiv 2004/39/ES in 2014/65/EU Evropskega parlamenta in Sveta v zvezi z regulativnimi tehničnimi standardi za izčrpen seznam informacij, ki jih morajo bodoči pridobitelji vključiti v obvestilo o predlagani pridobitvi kvalificiranega deleža v investicijskem podjetju]; za pravne osebe vključite informacije iz člena 3(2)(a) Delegirane uredbe Komisije (EU) 2017/1946] Besedilo slike Ime zadevnega pooblaščenega subjekta(-ov) v državi članici zaprošenega organa in razmerje do bodočega pridobitelja: [če je bodoči pridobitelj pooblaščeni subjekt v skladu s členom 10(4)(a) Direktive 2004/39/ES, zadostuje ime bodočega pridobitelja. Če bodoči pridobitelj spada v eno izmed kategorij, opredeljenih v členu 10(4)(b) ali (c) Direktive 2004/39/ES, je treba obrazložiti tudi razmerje bodočega pridobitelja do zadevnega pooblaščenega subjekta s sedežem v državi članici zaprošenega organa] Identiteta ciljnega subjekta: [vstavite informacije iz člena 7(a) Delegirane uredbe Komisije (EU) 2017/1946 z dne 11. julija 2017 o dopolnitvi Direktiv 2004/39/ES in 2014/65/EU Evropskega parlamenta in Sveta v zvezi z regulativnimi tehničnimi standardi za izčrpen seznam informacij, ki jih morajo bodoči pridobitelji vključiti v obvestilo o predlagani pridobitvi kvalificiranega deleža v investicijskem podjetju] Velikost trenutnega in predvidenega deleža bodočega pridobitelja v ciljnem subjektu: [vstavite informacije iz člena 7(c)(i), (ii) in (iii) Delegirane uredbe Komisije (EU) 2017/1946 z dne 11. julija 2017 o dopolnitvi Direktiv 2004/39/ES in 2014/65/EU Evropskega parlamenta in Sveta v zvezi z regulativnimi tehničnimi standardi za izčrpen seznam informacij, ki jih morajo bodoči pridobitelji vključiti v obvestilo o predlagani pridobitvi kvalificiranega deleža v investicijskem podjetju] Upoštevajte, da ocenjevalni postopek (*) poteče [vstavite datum]. Poleg tega bomo posredovali obvestilo o posvetovanju, ki bo vsebovalo vse bistvene informacije o predlagani pridobitvi, vključevalo pa bo tudi vse zadevne informacije, ki jih želimo prejeti. Če vmes pridobite kakršne koli bistvene informacije v zvezi s pridobitvijo ali če imate kakršna koli stališča ali pridržke, vam bomo hvaležni, če nam jih lahko čim prej posredujete oziroma najpozneje v 20 delovnih dneh po prejemu obvestila o posvetovanju, ki bo sledilo temu predhodnemu obvestilu. (*) v skladu z drugim pododstavkom člena 10a(1) Direktive 2004/39/ES: S spoštovanjem, [podpis]

PRILOGA II Predloga obvestila o posvetovanju Člen 4 Izvedbene uredbe Komisije (EU) 2017/1944 Besedilo slike Obvestilo o posvetovanju Referenčna številka: Datum: Splošne informacije OD: Država članica: Organ prosilec: Pravni naslov: (kontaktni podatki imenovane kontaktne osebe) Ime: Telefon: E-naslov: ZA: Država članica: Zaprošeni organ: Pravni naslov: (kontaktni podatki imenovane kontaktne osebe) Ime: Telefon: E-naslov: Spoštovani [vstavite ustrezno ime] V skladu s členom 4 Izvedbene uredbe Komisije (EU) 2017/1944 z dne 13. junija 2017 o določitvi izvedbenih tehničnih standardov v zvezi s standardnimi obrazci, predlogami in postopki za posvetovanje med zadevnimi pristojnimi organi glede obvestila o predlagani pridobitvi kvalificiranega deleža v investicijskem podjetju v skladu z direktivama 2004/39/ES in 2014/65/EU Evropskega parlamenta in Sveta se izda obvestilo o posvetovanju v zvezi z zadevami, ki so podrobneje opredeljene v nadaljevanju. Upoštevajte, da ocenjevalni postopek (*) poteče [vstavite datum], zato bi vas prosili, da nam posredujete potrebne informacije ter vse ostale zadevne in bistvene informacije do [20 delovnih dni po prejemu tega dopisa] ali, če to ni mogoče, nam sporočite, kdaj bi nam predvidoma lahko zagotovili potrebno pomoč, pri čemer upoštevajte omenjeni rok za ocenjevalni postopek. (*) v skladu z drugim pododstavkom člena 10a(1) Direktive 2004/39/ES. Besedilo slike Informacije o predlagani pridobitvi Predmet urejanja [tule, prosimo, navedite te informacije oziroma navedite sklic na zadevne priloge, ki vsebujejo te informacije] Podrobnosti o predlagani pridobitvi [tule, prosimo, navedite te informacije oziroma navedite sklic na zadevne priloge, ki vsebujejo te informacije] Podrobnosti o drugih sodelujočih nadzornih organih [tule, prosimo, navedite te informacije oziroma navedite sklic na zadevne priloge, ki vsebujejo te informacije] Na podlagi [kjer je ustrezno, vstavite podrobnosti prejšnjega zahtevka, tako da ga je mogoče prepoznati] Vrsta zahtevka za pomoč Zahtevane informacije [kjer je ustrezno]: [vstavite natančen opis zahtevanih specifičnih informacij, vključno z vsemi zadevnimi zahtevanimi dokumenti, ter obrazložite, zakaj bodo te informacije koristne. Primeri vključujejo: — Lastniško strukturo bodočega pridobitelja ali zadevnega pooblaščenega subjekta ter glavne značilnosti njegovih delničarjev; — Najnovejšo oceno ustreznosti (usposobljenosti in primernosti) bodočega pridobitelja ali zadevnega pooblaščenega subjekta; — Najnovejšo oceno finančne trdnosti bodočega pridobitelja ali zadevnega pooblaščenega subjekta ter s tem povezana javna poročila ali poročila o zunanji reviziji (kjer je to ustrezno); — Najnovejšo oceno zaprošenega organa glede kakovosti strukture upravljanja bodočega pridobitelja ali zadevnega pooblaščenega subjekta ter njegovih upravnih in računovodskih postopkov, sistemov notranjih kontrol, korporativnega upravljanja, strukture skupine itd.] Dodatne informacije, ki jih je predložili organ prosilec. [Ali je organ prosilec v zvezi s predmetom urejanja zahtevka bil ali bo v stiku s katerim koli drugim organom ali organom pregona v državi članici zaprošenega organa ali s katerim koli drugim organom, za katerega organ prosilec ve, da se dejavno zanima za predmet urejanja zahtevka] S spoštovanjem, [podpis]